google/wiki40b huggingface dataset:
Paraganglion

Paraganglionid (ladina keeles  ains paraganglion; mitm paraganglia) on osadel selgroogsetel mitmete elundite läheduses asetsevad endokriinselt aktiivsed tuumaga rakkude kogumid, mis eritavad bioaktiivseid aineid (näiteks katehhoolamiine noradrenaliini ja dopamiini). 
Paraganglionid osalevad nii autonoomse närvisüsteemi kui endokriinsüsteemi töös ja liigitatakse neuroendokriinsüsteemi elundite hulka.
Paraganglionid esinevad neerudes, neerupealistes, kusepõie seinas, eesnäärmes, südame juures jm.
Paraganglionid on kantud kehtivasse inimese tsütoloogia ja histoloogia standardsõnavarasse Terminologia Histologica-sse.
Paraganglionites võivad areneda kasvajad- paraganglioomid jt.  
Paraganglionide süsteemi esmakirjeldajaks peetakse Alfred Kohni (1903).
Heinrich Freymann

Heinrich Freymann (5. mai 1909 Laiuse vald – 11. mai 1975 Tartu) oli Tartu Ülikooli ladina keele õppejõud ja tõlkija.
Ta on koostanud "Ladina keele õpiku" (1963), oli üks ladina-eesti sõnaraamatu koostajatest (koos Lalla Grossi, Richard Kleisi ja Ülo Torpatsiga).
Kärnrästik

Levila

Nad elavad valdavalt Aafrikas - sh Sambias.
Walter Norman Haworth

Haridus- ja tööeluga seonduvat

Haworth töötas mõnda aega isa poolt juhitavas Rylandsi linoleumivabrikus, kuid alustas vanemate vastuseisust hoolimata keemiaõpinguid Manchesteri ülikoolis. Filosoofiadoktori kraadi omandas ta Göttingeni ülikoolis, tema õpetajaks oli Otto Wallach.
1912. aastal pidas ta loenguid Saint Andrewsi ülikoolis Šotimaal, seal asus ta lähemalt uurima ka süsivesikute keemiaga seonduvat.
1915. aastaks töötas ta välja suhkrute töötlemise meetodi, mida tänapäeval tuntakse Haworthi metüülimismeetodina (inglise keeles Haworth methylation).
Esimese maailmasõja ajal organiseeris ta Saint Andrewsi ülikooli laboratooriumides kemikaalide ja ravimite tootmise.
1925. aastal määrati ta Birminghami Ülikooli keemiaprofessoriks.
1933. aastal tegeles ta koos Edmund Hirstiga C-vitamiini optilise ja isomeerilise struktuuri koostamisega Albert Imre Szent-Györgyi poolt saadetud vesilahustuva C-vitamiini ehk heksuroonhappe näidismaterjali põhjal. Samal aastal teatas ta, et koos Hirstiga õnnestus tal C-vitamiini sünteesida. Haworth ja Szent-Györgyi soovisid molekuli, mille struktuuri Gordon Cox röntgendifraktsiooni abil kinnitas, 
tema antiskorbuutsete omaduste tõttu ümber nimetada askorbiinhappeks ning kinnitada formaalseks keemiliseks nimetuseks L-askorbiinhape.
Sisalikumadu

Levila

Nad elavad Vahemere piirkonnas, Sudaanis ja Lähis-Idas ning Armeenias.
Kitzscher

Linnaosad

Trages, Thierbach, Hainichen ja Dittmannsdorf/Braußwig.
Douglas Walker

Douglas Walker (sündinud 28. juulil 1973) on Suurbritannia kergejõustiklane (200 m jooksu ja 4×100 m teatejooksu jooksja).

Maailmameistrivõistlustel

1997 pronksmedal 4×100 m teatejooksus (38,14)

Euroopa meistrivõistlustel

1998 Euroopa meister 200 m jooksus (20,53) ja 4×100 m teatejooksus (38,52)
Hal’as kunn

Galerii Hal’as kunn (ka Kalju maja) on kunstigalerii Võru maakonnas Setomaa vallas Obinitsa külas. Galeriid haldab MTÜ Seto Ateljee-Galerii.
Kunstigaleriis saab tutvuda kaasaegse seto kunsti väljapanekutega, samuti on esitletakse teiste põlisrahvaste hooajanäitusi.
Galerii kogudes on oma loominguga esindatud: Ivanov Aleksandr (mari kunstnik), Dõrin Juri (ersa kunstnik), Mikushev Pasha (komi), Rjabov Pjotr (erza), Kostabi Kalev-Mark, Lauritsa Piitre, Toom Malev, Kalve Toomas, Margna Epp, Kiisson Lembit, Kuusing Mati ja Toomas, Riitsaar Evar, Riitsaar Raili, Gulk Albert, Navitrolla, Jürise Erki, Kalde Ove ja Kalde Kalli, Puhvel Tuuli, Ijavoinen Eero, Kahusk Salme, Kahusk Päivi, Kahusk Maali, Kauksi Ülle. 
Algselt oli hoone Ivan Kalju maja. Ivan Kalju peres oli veel naine Kati ja nende kuus last Anna, Maria, Alli, Sonja, Olli ning Alli poeg Mihkel. 1933. aastal ehitati majale teine korrus. Ivan asutas majja kaupluse. Müügil oli kõik vajalik majapidamiskaup, enamasti rauakaubad. 1940. aastal kauplus natsionaliseeriti, pererahvas tunnistati kulakuks, poeg Mihkel tapeti ning 1949. aastal osa perest küüditati. 1945. aastal pandi majja Obinitsa külanõukogu kantselei. Peale seda on majas tegutsenud meierei, sidejaoskond, arstipunkt, raamatukogu ja rahvamaja. Aastatel 1960–1995 asus hoones Obinitsa sovhoosi kontor. Alates 2004. aastast on Evar Riitsaar rajanud hoonesse galerii Hal’as kunn.
Hatsa keel

Arvsõnad

Enne kokkupuudet suahiili keelega puudusid hatsa keelest arvsõnad peaaegu täielikult. Põlisarvsõnadeks olid itchâme 'üks' ja píhe 'kaks'. Sámaka 'kolm' on laenatud datooga keelest ning bóne 'neli', botáno 'viis' ja ikhúmi 'kümme' sukuma keelest. Áso 'palju' on mõeldud kasutamiseks, kui tegemist on viie või sellest suurema arvuga. Muudel puhkudel puudub igasugunegi teine süstemaatiline viis numbrite kasutamiseks ilma suahiili keeleta.

Fonoloogia

Täishäälikuid on hatsa keeles 5:  [i], [e], [a], [o], [u]. Pikad vokaalid võivad esineda juhul, kui vokaalidevaheline [ɦ] jäetakse vahele. Suhteliselt harva esineb ka nasaliseeritud täishäälikuid. Enne glotaalseid nasaalimihäälikuid kõik täishäälikud nasaliseeruvad.
Hatsa keel ei kuulu ametlikult toonikeelte hulka, kuigi selles võib täheldada tooniaktsenti, mistõttu puudub üksmeel selles, kas tegu on toonikeelega. On kolm tooni: tõusev, ühtlane ja langev.  Toonidevahelisi piire on raske tõmmata, mistõttu  keeleteadlased kahtlevad konkreetsete sõnade toonides. Praeguse süsteemi järgi jagatakse nimisõnad  toonikombinatsioonide järgi 5 rühmaks: ÜÜÜ, ÜÜL, ÜTT, TÜL ja TÜT (T – tõusev, Ü – ühtlane ja L – langev).

Imihäälikud

1990ndatel läbi viidud uuringutes leiti hatsa keeles 3 peamist avulsiivi tüüpi, milleks olid dentaalne [ǀ], alveolopalataal-tsentraalne [!] ja lateraalne [ǁ]. Iga tüübiga saab moodustada veel 4 erinevat häälikut, mistõttu võib keeles leida ühtekokku 12 avulsiivi vormi. Neile võivad järgneda helitu suuhäälik [kǀ, k!, kǁ], heliline nasaal [ŋǀ, ŋ!, ŋǁ] ja helitu nasaalhäälik koos glotaalse kõlaga [ŋ°ǀ', ŋ°!', ŋ°ǁ'].

Kirjasüsteem

Hatsa keeles puudub kirjasüsteem ning seda kantakse peamiselt suulisel teel edasi.
Kolka vald

Kaitstavad objektid

Muinsusmälestistest on riikliku kaitse all Kolka tuletorni hoonetekompleks,  Liivi rahvamaja, Košragsi küla ja Sīkragsi küla. Kohaliku kaitse all on Žonaki muinaskalmed, Košragsi muinaskalmed, Saunagsi keskaegne kalmistu, Pitragsi keskaegne kalmistu ja Mazirbe keskaegne kalmistu.
Looduskaitse all on Sīkragsi Männiemme, Mazirbe Libahundimänd, Maģirve mänd, Sīmi kadakas, Jaunvalki pihlakas (liigilt pooppuu, Jaunvalki sanglepp, Pitragsi mänd, Saunagsi sanglepp, Saunagsi pärn, Purvziedi künnapuu, Lāžase mänd, Roči mänd, Nītvigvalkase mänd, Kolka õigeusu kalmistu mänd, Lauči rändrahnud, Pahakask, Niedrītese või Žurki paju, Stārasti linnamäe tamm, Kirikumänd, Rootsi mänd, Droņi pärn, Droņi tamm, Lejasbeļavase Majatamm, Kaupiņi tamm ja Kolka hobukastan. Valdav enamus vallast jääb Slītere rahvusparki, valla rannad jäävad Irbe väina ja Riia lahe läänekalda kaitstavatele merealadele.
Tsaar-suurtükk

Tsaar-suurtükk (vene Царь-пушка) on 1586. aastal valumeister Andrei Tšohhovi poolt valatud suurtükk. Asub Moskvas Kremli õuel.
Suurtükk kaalub 40 tonni, raua pikkus 5,34 meetrit, kaliiber 890 millimeetrit. Kahurist on uuringute järgi tehtud vähemalt üks lask.
Netopalk

Netopalk ehk puhaspalk (ingl net profit) on sissetulek, mis pärast maksude maha arvestamist töötajale välja makstakse.
Töölepingu seaduse alusel on netopalga näitamine töölepingus ebaseaduslik. Töölepingus peab palk olema väljendatud brutosummana. Töötaja töötasust arvestatakse maha seaduse järgi kinnipeetavad maksud ja maksed.
Valem netopalga arvutamiseks
NETOPALK (töötajale välja makstav palk) = BRUTOPALK (töölepingus märgitud summa) – MAKSUD (sotsiaalmaks, tulumaks, töötuskindlustusmakse ja kohustusliku kogumispensioni makse)

Eestis

Netopalgast on maha arvatud tööjõumaksed, mida on neli: sotsiaalmaks, tulumaks, töötuskindlustusmakse ja kohustusliku kogumispensioni makse.
Cristiano Lucarelli

Cristiano Lucarelli (sündinud 4. oktoobril 1975 Livornos) on Itaalia jalgpallur, kes mängib ründajana Serie A klubis Napoli. Ta on seal laenul Parmast.
Mõõdukas tuul

Mõõdukas tuul on tuul, mille tugevus on 4 palli Beauforti skaala järgi ehk 4 bofoori. Tuule kiirus võib olla 11–15 sõlme ehk 13–17 mph ehk 20–28 km/h ehk 5,5–7,9 m/s.
Selle tugevusega tuule korral tõmbub kerge lipp tuules sirgu. Puuladvad painduvad, keskmised oksad liiguvad. Tolm ja lahtised paberilehed hakkavad lendlema.
Mere või järve veepinnal tekivad märgatavad vahused veelained kõrgusega 1–2 meetrit (3,5–6 jalga), laineharjad hakkavad murduma, ilmuvad mõned "jänesed".
Ada grupp

Ada grupp (saksa keeles Ada-Gruppe, inglise keeles Ada School või Ada group) on rühm illustreeritud käsikirju, mis on saanud nime 790. aastast pärineva Ada käsikirja järgi ja mis koondab 8. ja 9. sajandil Karl Suure õukonnas Aachenis asutatud koolis loodud käsikirjalisi raamatuid. Nimi viitab sellele, et Ada käsikiri on olnud suurele osale järgnevatele käsikirjadele stiilieeskujuks ja tervel rühmal on olnud tähtis osa karolingide raamatumaali stiili kujunemisel. Käsikirjarühma ühendavateks joonteks on hilisantiigi arhitektuurielemendid ja ornamendid dekooris ning bütsantsi kunstile omane figuurikujutus.
Tássos Papadópoulos

Tássos Papadópoulos (kreeka Τάσσος Παπαδόπουλος; 7. jaanuar 1934 – 12. detsember 2008) oli Küprose poliitik, president 28. veebruarist 2003 kuni 28. veebruarini 2008. Ta oli Demokraatliku Partei esimees 2000–2006.
Ööl vastu 11. detsembrit 2009 varastati tema surnukeha Defterá kalmistult. Laip leiti 8. märtsil 2010 anonüümse vihje abil esialgse matmispaiga lähedalt.
Anseküla kirikuvald

Anseküla kirikuvald (saksa keeles Pastorat Anseküll) oli vald Saaremaal Anseküla kihelkonnas. Vald eksisteeris 1866–1891.
Kirikuvalla alal asus Anseküla kirikumõis.
1891 liideti Anseküla kirikuvald Abruka vallaga.
Jaak Haud

Jaak Haud (sündinud 3. novembril 1942 Paides) on eesti koduloolane.
1993–1997 oli ta Kaitsekolledži ülema kohusetäitja.
Alates novembrist 2009 on ta Keskerakonna liige.
Eesti Metsaselts

Eesti Metsaselts (lühend: EMS) aastal 1991 asutatud selts, mis koondab enda alla metsandusühendusi ja valdkonnaga tegelevaid eraisikuid.
Aastast 1991 on EMS Rahvusvahelise Metsateadlaste Ühingute Liidu (IUSF) liige.
Aastast 2006 annab EMS välja Metsanduse elutööpreemiat.

Ajalugu

EMSi eelkäija oli aastal 1959 asutatud Eesti NSV Metsatööstuse ja Metsamajanduse Teaduslik-Tehniline Ühing.
Aastal 1998 liitus EMSiga Akadeemiline Metsaselts, kes jätkas EMSiga koos kogumiku "Akadeemilise Metsaseltsi toimetised" (ilmub aastast 1993) väljaandmist.
Jevgeni Riipulk

Jevgeni Riipulk (sündinud 27. aprillil 1968) on Eesti tehnikateadlane.

Elulugu

Jevgeni Riipulk on arsti poeg.
Lõpetas 1990 TTÜ ja 2000 samas doktoriõppe; tehnikadoktor (2000, TTÜ), väitekiri "Mikrolaine radiomeetria meditsiinilistes rakendustes". Aastast 2006 TTÜ matemaatika-loodusteaduskonna erakorraline vanemteadur.

Teadustöö

Uurimisvaldkond: biosignaalide interpreteerimine meditsiinitehnikas.
Dziatłava

Ajalugu

Dziatłavat mainitakse esimest korda aastal 1536. Toona kuulus asula Trakai vojevoodkonda. Aastal 1498 andis kuningas asula Konstanty Ostrogskile. Ostrogskid rajasid asula juurde ka puidust kindluse.
Seoses administratiivse reformiga läks Dziatłava Navahradaki vojevoodkonna koosseisu (vaata ka Rzeczpospolita haldusjaotus). Alates XVII sajandist kuulus asula Sapiehadele, see suguvõsa rajas asulasse katoliku kiriku, mille juures hakkas tegutsema ka hospidal. Aastal 1655 omandasid asula Palubinskid, aastal 1685 aga Radziwillid.
Suures Põhjasõjas asus Dziatłavasse vene garnison, mida külastas ka Peeter I. Hiljem hõivasid asula rootslased, kes selle koos vana kindlusega maha põletasid. Dziatłava sai tules kannatada ka aastal 1743. Aastal 1751 ehitasid Radziwillid asulasse uue lossi, mis on tänaseni säilinud.
XVIII sajandi lõpus said Dziatłava uuteks omanikeks Soltanid. Alates kolmandast Poola jagamisest aastal 1795 oli Dziatłava Venemaa koosseisus. Kuna Stanislaw Soltan, kellele asula kuulus, võttis osa Novembriülestõusust ja oli enne seda osalenud Napoleoni invasioonis Venemaale, konfiskeerisid keisririigi võimud talt kõik valdused.
Pärast Esimest maailmasõda kuulus Dziatłava Poola koosseisu, 1939. aastast Nõukogude Liitu. Aastal 1940 sai asulast alev. Teise maailmasõja ajal, aastal 1942, tapeti alevis ja selle ümbruskonnas ligi 12 000 kohalikku elanikku, nende seas ligikaudu 1500 juuti. Tapatalgutes võis osaleda ka Eestist pärit 36. kaitsepataljon. Aastal 1990 sai Dziatłavast linn.
Suomi (püstolkuulipilduja)

Suomi on Soome püstolkuulipilduja, mille töötas välja relvakonstruktor Aimo Lahti. 
Aastatel 1931–1953 toodeti kokku umbes 80 000 relva, litsentsi alusel ka Rootsis, Šveitsis ja Taanis. Seda kasutati laialdaselt mitmes sõjas Euroopas ja Aasias, muuhulgas ka trofeerelvana. Soomes olid need veel kuni 2007. aastani sõjaväeladudes tagavararelvadena.

Püstolkuulipilduja Suomi Eestis

Eestisse osteti 1937. aastal kokku 457 Suomi püstolkuulipildujat, muuhulgas pidid need asendama Eesti püstolkuulipildujat A. T..
Sellest relvast on pärit ka püstolkuulipilduja (soome keeles konepistooli) eesti kõnekeelne vaste 'kone'.
Turvaseks

Turvaseks on kaitse- ja ettevaatusmeetodeid rakendav seksuaalvahekord või seksuaalelu suguhaiguste ülekandumise ja/või raseduse vältimiseks.
Kõige tõhusam viis nende vältimiseks on abstinents ehk seksuaalvahekordadest hoidumine, kuid seda tavaliselt ei loeta turvaseksiks.
Turvaseksi meetodid jagunevad üldjoontes kaheks: sotsiaalsed ja seksuaaltehnilised.
Banana Pi

Tarkvara

Banana Pi-l saab jooksutada mitmeid operatsioonisüsteeme, näiteks Android, Lubuntu, Ubuntu, Debian ja Raspbian. Banana Pi M1, M1+, Banana Pro ja Banana Pi M2 on eelnevalt paigaldatud Bananian Linux operatsioonisüsteem, mis on üles ehitatud Debianile ning optimeeritud töötama Banana Pi seadmetel.

Süsteem

Banana Pi kasutab Allwinner Dual-Core A20 kiibistikku, milles on 1 GHz ARM Cortex-A7 Dual-Core protsessor ja ARM Mali400MP2 graafikakiirendi. Süsteem kasutab 1 GB DDR3 dünaamilist muutmälu.
Andmete hoiustamiseks on võimalik kasutada SD mälukaarti läbi mälukaardipesa või kõvaketast läbi SATA liidese.
Raspberry Pi-ga sarnase ehituse tõttu on võimalik Banana Pi-l kasutada ka mitmeid Raspberry Pi-le loodud arendusplaate ja laiendusplaate, nagu Pi Jumper ja Adafruit Prototyping Plate.

Sisendid-väljundid

Video väljunditeks on HDMI ja liitvideo. Lisaks on plaadil olemas madalpingelise diferentsiaal-signaaliedastuse pistik. Plaadil on olemas ka kaamera pistik.
Heli väljunditeks on HDMI, 3,5 mm stereopistik ja sisendiks plaadil olev mikrofonisisend.
Seadmel on kaks USB 2.0 porti, üks OTG micro USB port ja üks micro USB port süsteemi toiteks.
Tiiu Koff

Tiiu Koff (sündinud 14. augustil 1955) on eesti ökoloog.
1986. aastal kaitses ta doktoritöö teemal "Väikeste suletud nõgude soo-ja järvesetete stratigraafiast". Tema juhendajateks olid Anto Raukas ja Viktor Masing.
Ta teeb paleoökoloogilisi uuringuid põhiliselt palünoloogilisel meetodil.
17. juunil 2008 valiti ta Tallinna Ülikooli geoökoloogia professoriks.
Ilja Šifman

Ilja Šoleimovitš Šifman [ilj'aa š'oleimovitš š'ifman] (vene keeles Илья Шолеймович Шифман; pseudonüüm Кораблёв Korabljov; 1. juuni 1930 Leningrad – 4. märts 1990 Leningrad) oli Nõukogude Liidu ajaloolane, antiigiuurija ja orientalist. Ajalooteaduste doktor (1973), NSV Liidu Teaduste Akadeemia orientalistika instituudi Leningradi osakonna vanem teaduslik töötaja, 1989–1990 (surmani) Leningradi Juudi Kultuuriseltsi esimees. 
Asus 1948. aastal õppima Leningradi Riikliku Ülikooli (LRÜ) orientalistikateaduskonna assürioloogia ja hebraistika kateedrisse; seoses kateedri sulgemisega viidi 1950. aastal üle ajalooteaduskonna Vana-Kreeka ja Rooma ajaloo kateedrisse, mille lõpetas 1953. aastal kiitusega. Töötas seejärel ajalooõpetajana, müüjana raamatupoes Mir ja tõlgina. Aastatel 1959–1960 oli aspirant LRÜ ajalooteaduskonna Vana-Kreeka ja Rooma ajaloo kateedris. 1962. aastal kaitses NSV Liidu Teaduste Akadeemia arheoloogia instituudis kandidaadiväitekirja, mis käsitles Foiniikia kolonisatsiooni Vahemere lääneosas. 1972. aastal kaitses doktoriväitekirja ajaloo instituudis. 
Alates 1961. aastast kuni surmani töötas NSV Liidu Teaduste Akadeemia orientalistika instituudi Leningradi osakonnas, ühendades selle tööga LRÜ ajalooteaduskonnas.
Eia (eesnimi)

Eia on naisenimi.
2019. aasta seisuga oli see Eestis esinemissageduselt 2307. naisenimi. 1. jaanuari 2019 seisuga oli Eestis eesnimi Eia 13 naisel.
Tocumeni rahvusvaheline lennujaam

Tocumeni rahvusvaheline lennujaam (IATA: PTY, ICAO: MPTO) on rahvusvaheline lennujaam, mis asub Panama pealinnas Panamás. 
Lennujaam on Copa Airlinesi kodulennujaam. Lennujaama läbis 2017. aastal 15 616 065 reisijat.
Baja California osariik

Ajalugu

Aastal 1804 jagati Hispaania koloonia California Alta ja Baja Californiaks. Aastal 1850 annekteerisid Ameerika Ühendriigid Alta California (tänapäeva California, Nevada ja Utah' osariik). Baja California jagati 1930. aastal põhja- ja lõunaosaks, põhjaosa sai osariigi õigused 1952. aastal.

Haldusjaotus

Baja California osariik on jagatud viieks kohalikuks omavalitsuseks: Ensenada vald, Mexicali vald, Tecate vald, Tijuana vald ja Playas de Rosarito vald.

Rahvastik

Suuremad linnad on Mexicali, Tijuana, Ensenada, San Felipe, Playas de Rosarito ja Tecate.
Pfalz-Birkenfeld

Ajalugu

Liini patriarh oli Karl I. Ta oli Zweibrückeni hertsogi Wolfgangi poeg, kes surres aastal 1569 pärandas Pfalzi osa kaugemast Sponheimi krahvkonnast oma pojale Karlile. Viimane valis Birkenfeldi oma residentsiks ja aastal 1595, Kastellauni lepingu järgi oma kaasvalitseja, Badeni markkrahvi Eduard Fortunatiga, tagas ainuisikulise valitsemise Birkenfeldi ja Allenbachi ringkondades (aastani 1671). Tema ajal läbis Birkenfeldi loss suure laienemise. Pärast Karli surma aastal 1600 järgnes talle Georg Wilhelm, kes valitses aastani 1669. Tema järglane oli Karl Otto, kes suri juba aastal 1671. Pärand läks Christian II-le, Georg Wilhelmi noorema venna pojale, kes oli eelnevalt saanud Bischweileri isandkonna Zweibrückeni valdustest ja asutas seega Pfalz-Birkenfeld-Bischweileri liini. Tema poeg Christian III lõpetas aastal 1717 ametliku resideerimise Birkenfeldis ja resideeris peamiselt Bischweileris, pärast 1734. aastat vaheldumisi Zweibrückenis, sel aastal päris ta Zweibrückeni hertsogkonna. Tema järglane oli tema poeg Christian IV, kes oli abiellunud alla oma seisust, tantsijanna Marianne Camassega, nii ei olnud tema poegadel õigust pärida. Pärast Christiani surma sai valitsejaks tema vennapoeg Karl III August. Tema valitsemise ajal jaotati kaugem Sponheimi krahvkond lõplikult. Kaks ühisvalitsejat leppisid kokku, et Badeni markkrahv teeb jaotuse ja Reini pfaltskrahv valib jao. Badeni poole lootus oli arvatavasti, et Karl III August otsustab valida osa, kus paiknesid Birkenfeld ja perekonna kodu; sellest hoolimata otsustas Karl III August valida Moseli piirkonna ümber Trarbachi, nii et pärast 1776. aastat sai Birkenfeldi piirkond Badeni ainuomanduseks. Tema vend Maximilian I Joseph järgnes talle pärast tema surma aastal 1795. Prantsuse revolutsiooni järgsete sõdade tulemusel oli ta viimane Zweibrückeni hertsog, saades aastal 1799 Pfalzi ja Baieri kuurvürstiks ning aastal 1806 esimeseks Baieri kuningaks.
Enne seda, aastal 1645 oli Christian II noorem vend Johann Karl asutanud Pfalz-Birkenfeld-Gelnhauseni kõrvalliini. 1799. aastast alates kutsusid tema järglased end "Tema Kuninglik kõrgus Baieri hertsog".
Janika

Janika on eesnimi. Eestis on Janika nime pandud eeskätt naistele, ent väga harva ka meestele.
2018. aasta seisuga oli see Eestis populaarsuselt 222. naisenimi. 1. jaanuari 2018 seisuga oli Eestis eesnimi Janika 781 naisel.
Alfonso Cuarón

Alfonso Cuarón Orozco (sündinud 28. novembril 1961    México linnas) on Mehhiko filmirežissöör.
Hans Luik

Isiklikku

Ajakirjanik ja meediaärimees Hans H. Luik on tema poeg.
Fjodor Tjuttšev

Kirjanduslik looming

Ta ei osalenud kirjanduselus ega nimetanud end kirjameheks. Siiski on talt säilinud nelisada luuletust, mida Venemaal tihti tsiteeritakse.
 
„Умом Россию не понять,
Аршином общим не измерить:
У ней особенная стать —
В Россию можно только верить.“
Varaseid luuletusi lõi ta 18. sajandi traditsioone järgides. 1830. aastatel olid tema värssides tugevad euroopa (eriti saksa) romantismi mõjutused. See on filosoofiline (meditatiivne) lüürika, milles mõtiskletakse maailmakõiksuse, inimese saatuse ja looduse üle. 1840. aastatel kirjutas ta poliitilisi artikleid Venemaa ja Lääne tsivilisatsiooni suhetest. 1850. aastatel lõi Tjuttšev armastusluuletusi, milles mõtestas armastust tragöödiana. Need värsid ühendati hiljem Denisjeva tsükliks, J. A. Denisjevale pühendatud luuletuste tsükliks. 1860.–1870. aastatel domineerisid Tjuttševi loomingus poliitilised luuletused.
Tema kõige kuulsam luuletus on "Silentium!", kahetsus, et üks inimene ei või iialgi teisest lõplikult aru saada. Rida "Kuid öeldus vale ringi käib" on üks Tjuttševi kõige tihedamini tsiteeritud mõtteteradest, nagu ka "Venemaad pole võimalik mõistusega võtta" ja "Ei keegi saa ette tunda, kuidas ta sõna vastu kajab".

Isiklikku

Fjodor Tjuttšev oli abielus saksa päritolu Eleonora Petersoniga.
Krimelte

Krimelte OÜ on Eesti ettevõte, mis toodab ehituskeemia tooteid, näiteks ehitusvahtusid, hermeetikuid, ehitusliime, tihendeid, impregneerimisvahendeid. Krimelte kuulub rahvusvahelisse kontserni Wolf Group.
Ettevõte asutati 1994 ja Eestis alustati tootmist 1998.
2008 valiti ettevõtte juht Jaan Puusaag aasta ettevõtjaks.
Pingekontsentratsioon

Pingekontsentratsioon on tugevusõpetuses, pingete ebasoodus ümberjaotumine ristlõikes koos kohalike maksimumide tekkega, mis on tingitud pingekontsentraatorite (avade, teravapõhjaliste soonte, keerme, ristlõike järskude üleminekute jms.) mõjust. pingekontsentratsiooni puhul esineb võlli põikpinna või pikipinna piirjoone järsk muutus. Pingekontsentratsiooni mõju arvestatakse kontsentratsiooniteguriga, mis määratakse kas katseliselt või teoreetiliselt elastsusõpetuse meetoditega.
Stsientism

Stsientism ehk teadusfundamentalism (ladina sõnast scientia 'teadus') on veendumus, et loodusteaduse meetodiga saab uurida kõike – ka inimest ja ühiskonda – ning lahendada ka filosoofia ja humanitaarteaduste probleeme. Sellega võib kaasneda arvamus, et loodusteadus on maailma tunnetamises tähtsam humanitaarteadustest.
Stsientismi seostatakse empirismi ja loogilise positivismiga.
Tavaliselt ei kuuluta keegi end stsientistiks, küll aga kritiseeritakse teisi stsientismi kaldumise pärast – näiteks Willard Van Orman Quine'i ja loogilise positivismi pooldajaid.

Märkus termini kohta

Termini "stsientism" asemel sõnakuju "saientism" kasutamine pole soovitatav.
Vabaduse tänav (Narva)

Vabaduse tänav on tänav Narva vanalinnas. See algab Tuleviku tänava juurest, ristub Lavretsovi ja Hariduse tänavaga ning lõpeb tupiktänavana. Tänava pikkus on umbes 565 m.
1905. aasta linnaplaanil oli selle tänava nimi Николаевская улица ja 1912. aasta linnaplaanil Nikolai tänav. 1927. ja 1986. aasta linnaplaanil oli tänava nimi Vabaduse tänav ehk улица Вабадузе. Oletatavasti sai tänav oma nime pärast Eesti Vabariigi väljakuulutamist.
Aadressil Vabaduse 5 asus Narva Politseiosakond, mis kolis uude hoonesse aadressil Vahtra tänav 3.
Aadressil Vabaduse 15 asub Kaitseliidu Narva malevkonna renoveeritud hoone. Nõukogude ajal oli selles hoones Narva sõjakomissariaat. Enne Teist maailmasõda tegutses hoones Narva Iveri Jumalaema Kristlik Naistöö Ühing (Нарвское женское христианское общество Иверской Божьей матери). Rekonstrueerimise käigus taastati hoone esialgne ilme.
Aadressil Vabaduse 16 asub Narva Püha Antoniuse kabel.
Hoone aadressil Vabaduse 20 kuulub EELK Narva Aleksandri Kogudusele, mis läks pankrotti ja hoone kavatsetakse müüa. Aastatel 1951–1962 tegutses hoones Narva 2. Keskkool. Praegu kasutab hoonet ka MTÜ Narva Eesti Maja.
Hitoshi Honda

Hitoshi Honda (jaapani keeles 本田均, ほんだひとし; sündinud 1946) on Jaapani diplomaat.
Ta on olnud Jaapani suursaadik mitmetes Euroopa riikides, sh Eestis.